ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για την τροποποίηση της απόφασης 93/70/ΕΟΚ, σχετικά με την κωδικοποίηση του μηνύματος Animo (Κείμενο που παρουσιάζει ενδιαφέρον για τον ΕΟΧ) (97/628/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο κοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι προκειμένου να καταστεί δυνατή η ταχύτερη κατανόηση του μηνύματος Animo, η Επιτροπή, με την απόφαση 93/70/ΕΟΚ (3), όπως τροποποιήθηκε από την απόφαση 94/295/ΕΚ (4), καθόρισε την κωδικοποίηση που πρέπει να χρησιμοποιείται για ορισμένο αριθμό ζώων και προϊόντων 7

ότι βάσει της κτηθείσας πείρας, επήλθαν ουσιαστικές αλλαγές στον αντίστοιχο κατάλογο των κωδικών για τα ζώα και τα προϊόντα προκειμένου να βελτιωθεί η χρήση τους 7

ότι θα πρέπει να τροποποιηθεί το παράρτημα της απόφασης 93/70/ΕΟΚ προκειμένου να επιτευχθεί η προσαρμογή του στον κατάλογο που ανταποκρίνεται στο νέο λογισμικό υλικό 7

ότι το γεγονός ότι θα αναφέρεται στην προβλεπομένη κωδικοποίηση ένας ορισμένος αριθμός ζώντων ζώων και προϊόντων δεν συνεπάγεται αυτό καθ' αυτό την αποστολή μηνύματος μέσω του πληροφορικού δικτύου Animo 7

ότι η κωδικοποίηση των ζώντων ζώων και των προϊόντων θα επανεξεταστεί κατά την έκδοση των αναγκαίων για την εφαρμογή του προγράμματος Shift αποφάσεων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/70/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 25 της 2. 2. 1993, σ. 34.

(4) ΕΕ L 130 της 25. 5. 1994, σ. 43.

ΠΑΡΑΡΤΗΜΑ

«ΠΑΡΑΡΤΗΜΑ

Ένας κωδικός Animo αποτελείται από τον κωδικό που αναφέρεται στον τίτλο I της στήλης (1), αφού ενδεχομένως συμπληρωθεί από τους κωδικούς που αναφέρονται στους τίτλους II και III τα στοιχεία των οποίων αναφέρονται στις στήλες (2) και (3) αντιστοίχως του τίτλου I.

ΤΙΤΛΟΣ I

Γενικός προσδιορισμός των ζώντων ζώων, σπέρματος, ωαρίων και εμβρύων και προϊόντων ζωϊκής προέλευσης που αναφέρονται στον κατάλογο του συστήματος Animo

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΤΙΤΛΟΣ ΙΙ

Συμπληρώσεις στο γενικό ορισμό δια της προσθήκης ομάδων ζώων, ειδών και τύπων προϊόντων

>ΘΕΣΗ ΠΗΝΑΚΑ>

ΤΙΤΛΟΣ ΙΙΙ

Κατάλογος των πιθανών προορισμών για τα ζώντα ζώα, το σπέρμα, τα ωάρια και τα έμβρυα

>ΘΕΣΗ ΠΗΝΑΚΑ>

»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Δεκεμβρίου 1997 σχετικά με τη σύναψη πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών (97/863/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 σε συνδυασμό με την πρώτη φράση της παραγράφου 2 του άρθρου 228 και με το πρώτο εδάφιο της παραγράφου 3 του άρθρου 228,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών (3), που υπογράφηκε στις 5 Απριλίου 1993, και ιδίως η παράγραφος 2 του άρθρου 12, δίνει απεριόριστη πρόσβαση στα βαρέα φορτηγά οχήματα της Σλοβενίας υπό διαμετακόμιση μέσω της Κοινότητας 7

ότι το πρωτόκολλο αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση, σχετικά με τις οδικές, σιδηροδρομικές και συνδυασμένες μεταφορές στην Αυστρία, και ιδίως τα άρθρα 11 και 14 αυτού, καθιερώνει ένα ειδικό καθεστώς για τα κοινοτικά βαρέα φορτηγά οχήματα υπό διαμετακόμιση μέσω της Αυστρίας 7

ότι είναι απαραίτητο να εξασφαλιστεί ισότιμη μεταχείριση των βαρέων φορτηγών οχημάτων της Κοινότητας και της Σλοβενίας υπό διαμετακόμιση μέσω της Αυστρίας από την 1η Ιανουαρίου 1995 7

ότι το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών πρέπει να εγκριθεί,

ΑΠΟΦΑΣΙΖΕΙ:

Άρθρο 1

Το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών εγκρίνεται εκ μέρους της Κοινότητας.

Το κείμενο του πρωτοκόλλου προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εκ μέρους της Κοινότητας, στην κοινοποίηση που προβλέπεται στο άρθρο 3 του πρωτοκόλλου.

Βρυξέλλες, 11 Δεκεμβρίου 1997.

Για το Συμβούλιο

Ο Πρόεδρος

M. DELVAUX-STEHRES

(1) ΕΕ C 369 της 7. 12. 1996, σ. 5.

(2) ΕΕ C 339 της 10. 11. 1997.

(3) ΕΕ L 189 της 29. 7. 1993, σ. 161.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1997 με την οποία τροποποιείται η απόφαση 93/73/ΕΟΚ σχετικά με το καθεστώς που ισχύει στην Ιρλανδία για ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία (Κείμενο που παρουσιάζει ενδιαφέρον για τον ΕΟΧ) (97/804/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 93/73/ΕΟΚ (3), έχει χορηγήσει στην Ιρλανδία το καθεστώς εγγεκριμένης μεσόγειας και παράκτιας ζώνης απρόσβλητης από λοιμώδη αιματοποιητική νέκρωση (ΛΑΝ) και από ιογενή αιμορραγική σηψαιμία (ΙΑΣ) 7

ότι, στις 3 Ιουλίου 1997, οι ιρλανδικές αρχές ανέφεραν εκδήλωση κρούσματος ΙΑΣ στην περιοχή Cape Clear Island 7

ότι οι ιρλανδικές αρχές έχουν λάβει τα μέτρα που είναι αναγκαία για την εξάλειψη αυτής της νόσου και για την πρόληψη της διάδοσής της 7

ότι, σύμφωνα με τους κανόνες που ορίζονται στην οδηγία 91/67/ΕΟΚ, θα πρέπει να ανακληθεί το προαναφερόμενο καθεστώς από την περιοχή Cape Clear Island όσον αφορά τη νόσο ΙΑΣ 7

ότι τα υπόλοιπα μέρη της Ιρλανδίας δύνανται να διατηρήσουν το εγκεκριμένο καθεστώς τους 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/73/ΕΟΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Η Ιρλανδία αναγνωρίζεται ως εγκεκριμένη μεσόγεια ζώνη για εγκεκριμένη παράκτια ζώνη για ψάρια, όσον αφορά τη νόσο ΛΑΝ.

2. Τα μέρη της Ιρλανδίας που αναφέρονται στο παράρτημα αναγνωρίζονται ως εγκεκριμένη μεσόγεια ζώνη και εγκεκριμένη παράκτια ζώνη για τα ψάρια, όσον αφορά τη νόσο ΙΑΣ.»

2. Προστίθεται το ακόλουθο παράρτημα:

«ΠΑΡΑΡΤΗΜΑ

Το έδαφος της Ιρλανδίας, εκτός από την περιοχή Cape Clear Island.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 46 της 19. 2. 1991, σ. 1.

(2) ΕΕ L 243 της 11. 10. 1995, σ. 1.

(3) ΕΕ L 27 της 4. 2. 1993, σ. 34.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1997 για την τροποποίηση της απόφασης 96/4/ΕΚ περί εγκρίσεως μεθόδου ταξινόμησης σφαγίων χοίρων στην Αυστρία (Το κείμενο στη γερμανική γλώσσα είναι το μόνο αυθεντικό) (97/813/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η απόφαση 96/4/ΕΚ της Επιτροπής (3) εισήγαγε μέθοδο ταξινόμησης η οποία μπορεί να χρησιμοποιηθεί μέχρι τις 31 Δεκεμβρίου 1997 στην Αυστρία 7

ότι η αυστριακή κυβέρνηση ζήτησε από την Επιτροπή να επιτραπεί από την 1η Ιανουαρίου 1998 η εφαρμογή νέου τύπου για τον υπολογισμό της περιεκτικότητας σε άπαχο κρέας των σφαγίων στο πλαίσιο της υφιστάμενης μεθόδου ταξινόμησης και υπέβαλε τις λεπτομέρειες που απαιτούνται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης σφαγίων χοίρου (4), όπως τροποποιήθηκε από τον κανονισμό (ΕΚ) αριθ. 3127/94 (5) 7 ότι από την εξέταση του αιτήματος αυτού προέκυψε ότι πληρούνται οι όροι για την έγκριση του νέου τύπου 7

ότι ταυτόχρονα καταργείται η παρέκκλιση σχετικά με την τυποποιημένη παρουσίαση των σφαγίων χοίρων που προβλέπεται στο άρθρο 3 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/4/ΕΚ τροποποιείται ως εξής:

1. Το άρθρο 3 διαγράφεται.

2. Η δεύτερη φράση του άρθρου 4 διαγράφεται.

3. Το άρθρο 4 γίνεται άρθρο 3.

4. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Αυστρίας.

Εφαρμόζεται από την 1η Ιανουαρίου 1998.

Βρυξέλλες, 26 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 301 της 20. 11. 1984, σ. 1.

(2) ΕΕ L 320 της 22. 12. 1993, σ. 5.

(3) ΕΕ L 1 της 3. 1. 1996, σ. 9.

(4) ΕΕ L 285 της 25. 10. 1985, σ. 39.

(5) ΕΕ L 330 της 21. 12. 1994, σ. 34.

ΠΑΡΑΡΤΗΜΑ

«ZWEI-PUNKTE-MESSVERFAHREN (ZP)»

1. Η ταξινόμηση των σφαγίων χοίρου πραγματοποιείται με τη βοήθεια της μεθόδου που ονομάζεται «Zwei-Punkte-Meίverfahren (ZP)».

2. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

^Y = 49,123 - 0,55983 Χa + 0,22096 Χb

όπου:

^y = εκτιμώμενο ποσοστό άπαχου κρέατος στο σφάγιο,

a = πάχος του λίπους (συμπεριλαμβανομένου του δέρματος) σε mm, όπου φαίνεται στην τομή στο στενότερο σημείο όπου το λίπος καλύπτει τον ισχυακό μυ (Musculus glutaeus medius),

b = πάχος του ισχυακού μυός σε mm, που φαίνεται στην τομή, λογιζόμενο ως η ελάχιστη απόσταση μεταξύ του κατώτερου τμήματος (κρανιακού) του ισχυακού μυός και του ανώτατου άκρου (ραχιαίου) του σπονδυλικού πόρου.

Ο τύπος ισχύει για σφάγια βάρους μεταξύ 70 και 130 kg.
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Οκτωβρίου 1997 για την τροποποίηση της απόφασης 92/160/ΕΟΚ για την περιφερειοποίηση ορισμένων τρίτων χωρών όσον αφορά τις εισαγωγές ιπποειδών σε σχέση με τις εισαγωγές ιπποειδών από τη Ρωσία (Κείμενο που παρουσιάζει ενδιαφέρον για τον ΕΟΧ) (97/685/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 2,

Εκτιμώντας:

ότι η απόφαση 92/160/ΕΟΚ της Επιτροπής (2), όπως τροποποιήθηκε τελευταία από την απόφαση 97/350/ΕΚ (3), καθορίζει την περιφερεική διαίρεση (περιφερειοποίηση) ορισμένων τρίτων χωρών για τις εισαγωγές ιπποειδών 7 ότι η περιφερειακή αυτή διαίρεση βασίζεται στην υγειονομική κατάσταση των ζώων της τρίτης χώρας 7

ότι οι αρμόδιες κτηνιατρικές αρχές της Ρωσίας έχουν παράσχει επαρκείς εγγυήσεις ότι η επαρχία του Kaliningrad της Ρωσικής Ομοσπονδίας είναι απαλλαγμένη από δουρίνη 7 ότι, γι' αυτό το λόγο, πρέπει να τροποποιηθεί η απόφαση 92/160/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η λέξη «Kaliningrad» παρεμβάλλεται μετά τις λέξεις «οι επαρχίες» στην πρώτη περίπτωση του μέρους εκείνου του παραρτήματος της απόφασης 92/160/ΕΟΚ που αφορά τη Ρωσία.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 42.

(2) ΕΕ L 71 της 18. 3. 1992, σ. 27.

(3) ΕΕ L 150 της 7. 6. 1997, σ. 44.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Οκτωβρίου 1997 για παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ (97/688/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.2,

την κοινή θέση 96/635/ΚΕΠΠΑ της 28ης Οκτωβρίου 1996, όπως καθορίστηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, σχετικά με τη Βιρμανία/Μιανμάρ (1),

την απόφαση 97/290/ΚΕΠΠΑ (2), η οποία παρέτεινε την εν λόγω κοινή θέση για μια περίοδο έξι μηνών έως τις 29 Οκτωβρίου 1997,

Εκτιμώντας, ότι, υπό το φως των εκτιμήσεων του σημείου 6 της κοινής θέσης 96/635/ΚΕΠΠΑ, η εν λόγω κοινή θέση θα πρέπει να αποτελέσει το αντικείμενο νέας παράτασης,

ΑΠΟΦΑΣΙΖΕΙ:

Άρθρο 1

Η κοινή θέση 96/635/ΚΕΠΠΑ παρατείνεται έως τις 29 Απριλίου 1998.

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 20 Οκτωβρίου 1997.

Για το Συμβούλιο

Ο Πρόεδρος

F. BODEN

(1) ΕΕ L 287 της 8. 11. 1996, σ. 1.

(2) ΕΕ L 120 της 12. 5. 1997, σ. 4.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 που τροποποιεί για πέμπτη φορά την απόφαση 95/32/ΕΚ για την έγκριση του αυστριακού προγράμματος εφαρμογής του άρθρου 138 της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Το κείμενο στη γερμανική γλώσσα είναι το μόνο αυθεντικό) (97/24/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138,

Εκτιμώντας:

ότι, στις 8 Νοεμβρίου 1994, η Αυστρία γνωστοποίησε στην Επιτροπή, σύμφωνα με το άρθρο 143 της πράξης προσχώρησης, το αυστριακό πρόγραμμα για την εφαρμογή του άρθρου 138 σχετικά με τις ενισχύσεις για ορισμένα προϊόντα κατά την περίοδο 1995-1999 7

ότι το πρόγραμμα αυτό, όπως τροποποιήθηκε με επιστολή της 16ης Δεκεμβρίου 1994, εγκρίθηκε με την απόφαση 95/32/ΕΚ της Επιτροπής (1) 7 ότι η εν λόγω απόφαση τροποποιήθηκε από τις αποφάσεις 95/209/ΕΚ (2), 95/416/ΕΚ (3), 96/38/ΕΚ (4) και 96/140/ΕΚ (5) 7 ότι, με επιστολή της, στις 29 Οκτωβρίου 1996, η Αυστρία υπέβαλε στην Επιτροπή, σύμφωνα με το άρθρο 143 της πράξης προσχώρησης, αίτηση, για έγκριση από την Επιτροπή, περαιτέρω τροποποίησης του εν λόγω προγράμματος 7 ότι η αίτηση αυτή τροποποιήθηκε με επιστολή της 3ης Δεκεμβρίου 1996 7

ότι η αίτηση αφορά ενίσχυση για διάφορα οπωροκηπευτικά από το 1996 και μετά 7 ότι η απόφαση 96/38/ΕΚ ορίζει ότι για τα φρούτα και ορισμένα λαχανικά, τα μέγιστα επίπεδα ενίσχυσης για το 1996 και μετά είναι σκόπιμο να καθοριστούν σε μεταγενέστερο στάδιο 7 ότι οι αιτήσεις ενίσχυσης υπέρ των εν λόγω προϊόντων είναι σύμφωνες με τις διατάξεις της πράξης προσχώρησης, και ιδίως το άρθρο 138 7 ότι η μορφή της ενίσχυσης με βάση την έκταση συμφωνεί με τις αρχές της νέας κοινής γεωργικής πολιτικής και μπορεί συνεπώς να θεωρηθεί ως ενδεδειγμένη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/32/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Αυστριακή Δημοκρατία.

Βρυξέλλες, 17 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 43 της 25. 2. 1995, σ. 53.

(2) ΕΕ αριθ. L 131 της 15. 6. 1995, σ. 34.

(3) ΕΕ αριθ. L 242 της 11. 10. 1995, σ. 21.

(4) ΕΕ αριθ. L 10 της 13. 1. 1996, σ. 46.

(5) ΕΕ αριθ. L 32 της 10. 2. 1996, σ. 33.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1997 σχετικά με την προσωρινή εφαρμογή της συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (97/566/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε, εξ ονόματος της Ευρωπαϊκής Κοινότητας, συμφωνία για το εμπόριο κλωστοϋφαντουργικών προϊόντων με την Πρώην Γιουγκοσλαβική Δημοκρατία της Μακεδονίας 7

ότι η εν λόγω συμφωνία θα πρέπει να εφαρμοστεί σε προσωρινή βάση από την 1η Ιανουαρίου 1997 εν αναμονή της ολοκλήρωσης των διαδικασιών για τη σύναψή της, υπό τον όρο της αμοιβαίας προσωρινής εφαρμογής από την Πρώην Γιουγκοσλαβική Δημοκρατία της Μακεδονίας,

ΑΠΟΦΑΣΙΖΕΙ:

Άρθρο μόνο

Η συμφωνία για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας εφαρμόζεται σε προσωρινή βάση από την 1η Ιανουαρίου 1997, εν αναμονή της ολοκλήρωσης των διαδικασιών για τη σύναψή της, υπό τον όρο της αμοιβαίας προσωρινής εφαρμογής από την Πρώην Γιουγκοσλαβική Δημοκρατία της Μακεδονίας.

Το κείμενο της συμφωνίας επισυνάπτεται στην παρούσα απόφαση.

Βρυξέλλες, 24 Ιουλίου 1997.

Για το Συμβούλιο

Ο Πρόεδρος

M. FISCHBACH
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιουλίου 1997 για την εξειδίκευση της περιγραφής των σχεδίων έργων κοινού ενδιαφέροντος στον τομέα των διευρωπαϊκών δικτύων ενέργειας, τα οποία προσδιορίζονται στην απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ) (97/548/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 1996, για τον καθορισμό του συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (1), όπως τροποποιήθηκε με την απόφαση αριθ. 1047/97/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 6 παράγραφος 4,

Εκτιμώντας:

ότι η περιγραφή των σχεδίων έργων κοινού ενδιαφέροντος που προσδιορίζονται στην απόφαση αριθ. 1254/96/ΕΚ θα πρέπει να εξειδικευθεί με αναφορά της τοποθεσίας τους και, όπου απαιτείται, των κυριότερων χαρακτηριστικών τους 7

ότι, με την απόφαση 96/537/ΕΚ (3), η Επιτροπή καθόρισε τις εξειδικεύσεις των σχεδίων έργων κοινού ενδιαφέροντος που προσδιορίζονται στην απόφαση αριθ. 1254/96/ΕΚ 7 ότι οι εξειδικεύσεις αυτές, ορισμένες από τις οποίες έχουν δεχθεί προσθήκες ή έχουν τροποποιηθεί, παρατίθενται στο παράρτημα της παρούσας απόφασης, μαζί με τις εξειδικεύσεις των νέων σχεδίων έργων κοινού ενδιαφέροντος, τα οποία προσδιορίζονται στην απόφαση 1047/97/ΕΚ σε πίνακα με δύο στήλες, όπου στην αριστερή στήλη εμφαίνονται τα σχέδια έργων που προσδιορίζονται στην απόφαση αριθ. 1254/96/ΕΚ, στη δε δεξιά στήλη, οι εξειδικεύσεις για κάθε σχέδιο 7 ότι, κατά συνέπεια, θα πρέπει να καταργηθεί η απόφαση 96/537/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 9 της απόφασης αριθ. 1254/96/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εξειδίκευση των σχεδίων έργων κοινού ενδιαφέροντος, τα οποία προσδιορίζονται στην απόφαση αριθ. 1254/96/ΕΚ καθορίζεται στο παράρτημα.

Άρθρο 2

Η απόφαση 96/537/ΕΚ καταργείται.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Ιουλίου 1997.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ αριθ. L 161 της 29. 6. 1996, σ. 147.

(2) ΕΕ αριθ. L 152 της 11. 6. 1997, σ. 12.

(3) ΕΕ αριθ. L 230 της 11. 9. 1996, σ. 16.

ΠΑΡΑΡΤΗΜΑ

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ Εξειδίκευση (στη δεξιά στήλη) των σχεδίων έργων κοινού ενδιαφέροντος (στην αριστερή στήλη) που προσδιορίζονται στις αποφάσεις αριθ. 1254/96/ΕΚ και αριθ. 1047/97/ΕΚ

ΔΙΚΤΥΑ ΗΛΕΚΤΡΙΚΗΣ ΕΝΕΡΓΕΙΑΣ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΔΙΚΤΥΑ ΦΥΣΙΚΟΥ ΑΕΡΙΟΥ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Ιουλίου 1997 που τροποποιεί για πέμπτη φορά την απόφαση 95/33/ΕΚ για την έγκριση ορισμένων τμημάτων του φινλανδικού προγράμματος για την υλοποίηση των άρθρων 138 έως 140 της πράξης περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Τα κείμενα στη φινλανδική και τη σουηδική γλώσσα είναι τα μόνα αυθεντικά) (97/466/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, και ιδίως το άρθρο 138,

Εκτιμώντας:

ότι στις 26 Οκτωβρίου 1994 η Φινλανδία γνωστοποίησε στην Επιτροπή, σύμφωνα με το άρθρο 143 της προαναφερόμενης πράξης, το φινλανδικό πρόγραμμα για την εφαρμογή των ενισχύσεων που προβλέπονται στα άρθρα 138, 139 και 140, για ένα ορισμένο αριθμό προϊόντων και δραστηριοτήτων και για την περίοδο 1995 έως και 1999 7

ότι τμήματα του εν λόγω προγράμματος τροποποιήθηκαν με επιστολή της 16ης Δεκεμβρίου 1994 και εγκρίθηκαν με την απόφαση 95/33/ΕΚ (1) 7 ότι η απόφαση αυτή τροποποιήθηκε με τις αποφάσεις της Επιτροπής 95/330/ΕΚ (2), 95/529/ΕΚ (3) και 96/188/ΕΚ (4), και απόφαση της Επιτροπής, της 30ής Ιουλίου 1996 (5) 7

ότι, στις 20 Φεβρουαρίου 1997, η Φινλανδία κοινοποίησε, σύμφωνα με το άρθρο 143 της προαναφερόμενης πράξης αίτημα για έγκριση από την Επιτροπή της τροποποίησης του εν λόγω προγράμματος σε ό,τι αφορά το ανώτατο όριο της ενίσχυσης για τα κρεμμύδια 7

ότι η Φινλανδία θεωρεί ότι το ανώτατο όριο της ενίσχυσης για τα κρεμμύδια που προβλέπεται στην απόφαση 95/33/ΕΚ είναι πολύ χαμηλό και διαβίβασε στοιχεία για το επίπεδο στήριξης του εν λόγω προϊόντος πριν από την προσχώρηση 7 ότι σύμφωνα με τις διατάξεις της παραγράφου 2 του άρθρου 138 της προαναφερόμενης πράξης, η μείωση της στήριξης δικαιολογεί το φινλανδικό αίτημα 7 ότι δεν δικαιολογείται καμία μεταβολή στα μέγιστα ποσοστά ενίσχυσης που επιτρέπονται στην απόφαση 95/33/ΕΚ για τα λαχανικά λόγω του ότι τα κρεμμύδια δεν ανήκουν πλέον σε αυτή την κατηγορία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ύψος της ενίσχυσης που ορίζεται στο παράρτημα Ι της απόφασης 95/33/ΕΚ, για το 1996 και μετά, για τα δενδροκηπευτικά, αντικαθίσταται από τα ακόλουθα:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στη Φινλανδία.

Βρυξέλλες, 2 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 43 της 25. 2. 1995, σ. 56.

(2) ΕΕ αριθ. L 191 της 12. 8. 1995, σ. 37.

(3) ΕΕ αριθ. L 302 της 15. 12. 1995, σ. 33.

(4) ΕΕ αριθ. L 60 της 9. 3. 1996, σ. 25.

(5) Δεν δημοσιεύθηκε ακόμη στην Επίσιμη Εφημερίδα.